EGCO ร่วง 5% เซ่นงบ Q4/65 ขาดทุน โบรกหั่นเป้าเหลือ 192 บาท
EGCO ร่วง 5% ผิดหวังงบการเงินไตรมาส 4/65 ขาดทุน 263 ล้านบาท กดกำไรปี 65 เหลือ 2.6 พันล้านบาท ฟากโบรกปรับราคาเป้าหมายปี 66 ลงมาที่ 192 บาท (เดิม 260 บาท)
EGCO ร่วง 5% ผิดหวังงบการเงินไตรมาส 4/65 ขาดทุน 263 ล้านบาท กดกำไรปี 65 เหลือ 2.6 พันล้านบาท ฟากโบรกปรับราคาเป้าหมายปี 66 ลงมาที่ 192 บาท (เดิม 260 บาท)
1 มี.ค. 2566

ผู้สื่อข่าวรายงานว่า วันนี้ (1 มี.ค. 66) ราคาหุ้น บริษัท ผลิตไฟฟ้า จำกัด (มหาชน) หรือ EGCO ล่าสุด ณ เวลา 10:24 น. อยู่ที่ระดับ 162.00 บาท ลบไป 9.00 บาท หรือลงไป 5.26% สูงสุดที่ระดับ 166.50 บาท ต่ำสุดที่ระดับ 160.00 บาท ด้วยมูลค่าการซื้อขาย 238.75 ล้านบาท

สำหรับราคาหุ้น EGCO ปรับตัวลงเกิดจากแรงเทขายหลังจากผิดหวังผลการดำเนินงานในไตรมาส 4/65 ออกมาน่าผิดหวังพลิกขาดทุนสุทธิ 263 ล้านบาท เมื่อเทียบกับงวดเดียวของปีก่อนมีกำไรสุทธิ 935 ล้านบาท ขณะที่งบปี 65 กำไรลดลงเหลือ 2,683.10 ล้านบาท ลดลง 34.62% เมื่อเทียบกับงวดเดียวของปีก่อนมีกำไรสุทธิ 4,103.84 ล้านบาท
ขณะที่ บล.โนมูระ พัฒนสิน ระบุในบทวิเคราะห์ว่า มอง Negative ต่อในไตรมาส 4/65 ขาดทุนสุทธิ 263 ล้านบาท พลิกขาดทุนจากงวดเดียวของปีก่อน แต่ขาดทุนลดลงจากไตรมาสก่อน แย่กว่าที่เราและตลาดคาดว่าจะมีกำไร เพราะด้อยค่าโครงการ Yunlin ก้อนใหญ่ขาดทุนสุทธิ 7,330 ล้านบาท หากตัดรายการพิเศษออกกำไรปกติไตรมาส 4/65 ที่ 1,810 ล้านบาท ลดลงจากงวดเดียวของปีก่อน และไตรมาสก่อน ส่วนแบ่งกำไรฯโรงใหญ่อย่าง Paju, NTPC, XPCL (เฉพาะจากไตรมาสก่อน) ลดลง
นอกจากนี้มีการปรับลดกำไรสุทธิ 66-67 สะท้อนด้อยค่าที่คาดมีต่อเนื่อง และส่วนแบ่งกำไรฯที่ลดลงหลังขายเงินลงทุน SEGSD ออกไปแล้ว ปรับราคาเป้าหมายปี 66 ลงมาที่ 192 บาท/หุ้น (เดิม 260) ปรับคำแนะนำลงเป็น Trading Buy มองรอราคาหุ้นสะท้อนปัจจัยลบไปก่อน ค่อยเข้าเก็งกำไร ปันผล 3.25 บาท/หุ้น XD 14 มี.ค. 66 และการฟื้นตัวในไตรมาส 1/66 ของโรง Paju และ port IPP